ຜູ້ສະໝັກແຂ່ງຂັນ ເອົາຕຳແໜ່ງ ປະທານາທິບໍດີ ສັງກັດພັກ ຣີພັບບລີກັນ 4 ທ່ານ ຈະໂຕ້ວາທີກັນ
ກຸ່ມໜຶ່ງ ທີ່ປະກອບດ້ວຍ ຜູ້​ກຳນົດນະໂຍບາຍ ການຕ່າງປະເທດ ອະວຸ​ໂສ 60 ຄົນ ສັງກັດພັກຣີພັບບລີກັນ ໄດ້ລົງ ນາມຮ່ວມກັນ ໃນໜັງສືສະບັບໜຶ່ງ ທີ່ຄັດຄ້ານ ທ່ານ Trump.
ຜູ້ສະໝັກແຂ່ງຂັນເອົາຕຳແໜ່ງປະທານາທິບໍດີ ສັງກັດພັກ ຣີພັບບລີກັນທີ່ຍັງເຫຼືອ 4 ທ່ານ ຈະທຳການໂຕ້ວາທີ ໃນວັນ ພະຫັດມື້ນີ້ ຢູ່ທີ່ລັດ Michigan ໂດຍມີ ຜູ້ມີຄະແນນສຽງນຳ ໜ້າ ທ່ານ Donald Trump ທີ່ກຳລັງມີທ່າແຮງຈາກໄຊຊະ ນະ ໃນລັດຕ່າງໆຕື່ມອີກ ແຕ່ກຳລັງຈະປະເຊີນໜ້າກັບຄວາມ ພະຍາຍາມ ເພື່ອທີ່ຈະຢຸດຢັ້ງການໂຄສະນາຫາສຽງຂອງທ່ານ ກຸ່ມໜຶ່ງ ທີ່ປະກອບດ້ວຍ ຜູ້ກຳນົດນະໂຍບາຍ ການຕ່າງປະເທດ ອະວຸໂສ 60 ຄົນ ສັງກັດພັກຣີພັບບລີກັນ ໄດ້ລົງນາມຮ່ວມກັນ ໃນໜັງສືສະບັບໜຶ່ງ ທີ່ໄດ້ຖືກເປີດເຜີຍ ເມື່ອຕອນແລງວັນພຸດ ວານນີ້ ທີ່ຄັດຄ້ານ ທ່ານ Trump ໂດຍກ່າວວ່າ ຜູ້ກ່ຽວຈະ ໜັງສືນັ້ນ ໄດ້ລະບຸຂໍ້ຄັດຄ້ານຈຳນວນໜຶ່ງ ລວມ ທັງການໃຊ້ໂວຫານຕໍ່ຕ້ານມຸສລິມ ການສະໜັບສະໜູນຕໍ່ການນຳໃຊ້ການທໍລະມານ ສົ່ງເສີມສົງຄາມການຄ້າ ແລະ ຢືນຢັດໃຫ້ Mexico ສ້າງກຳແພງກັນ ຊາຍແດນ ລາຍຊື່ຂອງບັນດາລາຍເຊັ່ນ ລວມມີ ອະດີດລັດຖະມົນຕີ ກະຊວງຮັກສາຄວາມປອດໄພ ພາຍໃນຂອງສະຫະລັດ ທ່ານ Michael Chertoff ອະດີດ ປະທານທະນາຄານໂລກ ແລະ ຮອງລັດຖະມົນຕີີຕ່າງປະເທດ ທ່ານ Robert Zoellick ແລະ ອະດີດເຈົ້າໜ້າທີ່ ຂັ້ນສູງ ທຳນຽບຫ້າແຈ ທ່ານ Dov Zakheim ໃນຂະນະດຽວກັນ 3 ກຸ່ມພາຍນອກ ຄືກຸ່ມ Our Principles ກຸ່ມ American Future Fund ແລະກຸ່ມ Club for Growth ແມ່ນພວມວາງແຜນທີ່ຈະໃຊ້ຈ່າຍ ຫຼາຍລ້ານໂດລາ ໃນໂຄສະນາໃໝ່ ເພື່ອໂຈມຕີທ່ານ Trump ກຸ່ມ Conservative Solutions ທີ່ເປັນຄະນະກຳມະການ ປະຕິບັດການດ້ານການເມືອງ ໃນ ອັນທີ່ເອີ້ນວ່າ  ທີ່ສະໜັບສະໜູນ ສະມາສິກສະພາສູງ ຈາກລັດ Florida ທ່ານ Marco Rubio ແລະ ຄັດຄ້ານທ່ານ Trump ໄດ້ຈັດສັນເງິນສຳຮອງ 6 ລ້ານໂດລາ ສຳລັບການອອກອາກາດໂຄສະນາ ໃນລັດ Michigan ລັດ Florida ແລະ ໃນສອງລັດໃຫຍ່ ທີ່ຈະລົງຄະແນນສຽງ ໃນໄວໆນີ້ ຄື ລັດ Illinois ແລະ Missouri ດ້ວຍການໂຄສະນາຫາສຽງ ທີ່ດຳເນີນໄປຢ່າງຂະຫຍັນຂັນແຂງ ຢູ່ໃນຫຼາຍໆລັດ ໃນລະ ຫວ່າງສອງສັບປະດາຈະມາເຖິງນີ້ ບັນດາຜູ້ສະໝັກແຂ່ງຂັນ ໄດ້ເລີ້ມຕົ້ນ ເພີ້ມການໂຄ ສະນາ ຂອງພວກເຂົາເຈົ້າ ເພື່ອສະແຫວງຫາ ຜູ້ລົງຄະແນນສຽງ ທີ່ອາດຫັນມາຫາພວກ ຕົນ ກ່ອນໜ້າ ການລົງຄະແນນສຽງ ໃນມື້ Super Tuesday ຢູ່ໃນ 11 ລັດ ການໂຄສະ ນາ ການຕໍ່ຕ້ານທ່ານ Trump ຂອງພັກຣີພັບບລີກັນ ແມ່ນມີຈຳນວນ ໂຄສະນາການສະ ໜັບສະໜູນ ທ່ານ Trump ຫຼາຍກວ່າ ເກືອບ 3 ຕໍ່ 1 ແລະ ອັດຕາສ່ວນນັ້ນ ແມ່ນເບິ່ງຄື ວ່າ ຈະເພີ້ມຫຼາຍຂຶ້ນຕື່ມອີກ